stanford-oval/wikipedia huggingface dataset:
Inger

| Inger |
| --- | --- |
Nimipäivä:   
– suomenkielinen:  –
– ruotsinkielinen:  5. lokakuuta
– ortodoksinen:  –
Muunnelmia:  Inga
Vastineita eri kielissä:  Inkeri, Inka
Nimen alkuperä:  skandinaavinen, Ingrid, Ingegerd
Infobox OKNimi-testi OK: 
Inger on alkuperältään skandinaavinen naisen nimi, muunnelma nimestä Ingrid tai Ingegerd. Nimen suomenkielinen vastine on Inkeri.
Suomessa nimi Inger on vuoden 2019 loppuun mennessä annettu Digi- ja väestötietoviraston  tietojen mukaan 2 693 naispuoliselle henkilölle, joista hieman yli puolet on syntynyt 1940- ja 1950-luvuilla. Ingerin samoin kuin Ingridin nimipäivä on suomen­ruotsalaisen kalenterin mukaan 5. lokakuuta, ja sama päivä on suomen­kielisen kalenterin mukaan Inkerin nimi­päivä.
Tunnettuja Inger-nimisiä

Inger-Mari Aikio (s. 1961), suomensaamelainen runoilija, toimittaja ja dokumenttielokuvien tekijä
Inger Alfvén (1940–2022), ruotsalainen kirjailija
Inger Andersen (s. 1958), tanskalainen ekonomisti ja ympäristönsuojelija
Inger Andersson (s. 1954), ruotsalainen uimari
Inger Aufles (s. 1941), norjalainen maastohiihtäjä ja olympiavoittaja
Inger Berggren (1934–2019), ruotsalainen laulaja
Inger Christensen (1935–2009), tanskalainen runoilija
Inger Ehrström (1919–2010), suomalainen diplomiekonimi ja päätoimittaja
Inger Anne Frøysedal (s. 1989), norjalainen kolmiloikkaaja
Inger Karoline Gaup (s. 1965), norjansaamelainen laulaja
Inger Hagerup (1905–1985), norjalainen runoilija
Inger Elisabeth Hansen (s. 1950), norjalainen runoilija ja kirjallisuuden kääntäjä
Inger Lise Hansen (s. 1981), norjalainen poliitikko
Inger Jacobsen (1923–1996), norjalainen laulaja ja näyttelijä
Inger Jägerhorn (s. 1938), suomalainen toimittaja ja kirjailija
Inger Koppernæs (1928–1990), norjalainen poliitikko ja ministeri
Inger Hirvelä López (s 1940), suomalainen poliitikko ja diplomaatti
Inger Gammelgaard Madsen (s. 1960), tanskalainen kirjailija ja graafinen suunnittelija
Inger Miller (s. 1972), yhdysvaltalainen pikajuoksija
Inger Nilsson (s. 1959), ruotsalainen näyttelijä
Inger Helene Nybråten (s. 1960), norjalainen maastohiihtäjä
Inger Lise Rypdal (s. 1949), norjalainen laulaja ja näyttelijä
Inger Saltaag (s. 1956), norjalainen taidemaalari ja taidegraafikko
Inger Smits (s. 1994), alankomaalainen käsipalloilija
Inger Støjberg (s. 1973), tanskalainen poliitikko ja ministeri
Siv-Inger Svensson (s. 1953), ruotsalainen iskelmälaulaja
Inger Louise Valle (1921–2006), norjalainen poliitikko ja ministeri
Ilmojärvi (Viitasaari, Kymönkoski)

| Ilmojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°08′08″N, 25°56′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  Sahankoski 
Järvinumero:  14.471.1.018
Mittaustietoja
Pinnankorkeus:  104,1 m  
Pituus:  2,8 km  
Leveys:  710 m  
Rantaviiva:  10,606 km  
Pinta-ala:  71,163 ha  
Saaria:  2 
 fiIlmojärvi 
Ilmojärvi  on Keski-Suomessa Viitasaarella  Kymönkosken lähellä sijaitseva järvi.
Maantietoa

Järvi on 2,8 kilometriä pitkä, 710 metriä leveä, ja sen pinta-ala on 71 hehtaaria. Järvellä on kartan mukaan kaksi saarta.  Sen rantaviivan pituus on 10,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kymöjärven–Kärnänjärven alueeseen (14.471) se kuuluu. Järven vedenpinnan korkeus on 104,1 metriä mpy.
HyPo Koris

| Hyvinkään Ponteva |
| --- | --- |

Kotiareena:  Martinhalli
Paikkakunta:  Hyvinkää
Värit:           
Mestaruudet:  hopea, naiset 2015-2016
HyPo Koris on urheiluseura Hyvinkään Pontevan koripallojaosto.
Koripalloa Pontevassa on harrastettu vuodesta 1950. Hyvinkään koripallo keskittyi Pontevaan kahdessa vaiheessa. Ensin kaudella 1993-1994 Hyvinkään Namika siirsi senioripainotteisen koripallotoimintansa Pontevaan. Tärkeä järjestely tapahtui kaudella 1997–1998, kun Hyvinkään Tahkon koripallotoiminta siirtyi Pontevan alaisuuteen.
Miehet

Pontevan miesten edustusjoukkue pelasi pääsääntöisesti 1.divisioonaa kauteen 2004-2005 asti, jonka jälkeen tippuivat 2.divisioonaan. Miesten edustusjoukkue on pelannut eteläistä 2.divisioonaa, kunnes ennen kautta 2015-16 koripalloliitto ilmoitti, että valtakunnallinen 1.divisioona jaetaan kahteen eri sarjaan, a- ja b-divisioonaan. Ponteva sai paikan valtakunnallisesta 1.divisioona B:stä kaudeksi 2015-2016 valmentajana Besim Maxhuni.
Miehet > 2015-2016

Miesten joukkueen ensimmäinen kausi hetkeen valtakunnallisissa sarjoissa ei alkanut kovin hyvin. Uuteenvuoteen mennessä joukkue oli voittanut vain 3 ottelua 14:stä. Keväällä tuli vielä 2 voittoa ja kauden lopputulokseksi 5 voittoa ja 23 tappiota lopulta sijoittuen toiseksi viimeiseksi.
Kyseisellä kaudella säännöissä 15:stä joukkueesta 4 viimeistä tippuisi sarjasta pois, joten HyPo oli menettämässä paikkaansa valtakunnallisissa sarjoissa.
Miehet > 2016-2017

Kaudeksi 2016-2017 HyPo kuitenkin sai uuden mahdollisuuden ja sai jäädä vielä sarjaan.
Kokoonpanossa tapahtui suuria muutoksia, kun edelliskauden pelaajista 15:stä vain 7 jäi pelaamaan joukkueeseen ja heistäkin vain 1 oli syntynyt 1980-luvulla. Varsinkin iällisesti joukkue muuttui paljon nuoremmaksi. Toisin kuin edelliskaudella joukkue hankki ulkomaalaisvahvistuksen, Yhdysvaltalaisen DeAndre Upchurchin.
Joukkueen syyskausi meni huomattavasti paremmin kuin edelliskaudella ja uuteenvuoteen mennessä se oli voittanut 6 ottelua 12:sta pysytellen turvassa tippumiselta.
Naiset

Pontevan naisten edustusjoukkue pelasi ensimmäisen virallisen ottelunsa 31.08.1997 Naisten Suomen Cupissa vastustajana Pussihukat. Naiset pelasivat pääsääntöisesti eteläistä 2.divisioonaa kauteen 2008-2009 asti, jonka jälkeen nousivat valtakunnalliseen 1-divisioonaan.
Naiset > 2009-2010, 2010-2011 ja 2011-2012

Noustuaan kaudeksi 2009-2010 Naisten valtakunnallisen 1.divisioonaan joukkueella meni hyvin sijoittuen lopulta runkosarjassa 3:ksi.
Seuraavana kautena sijoitus nousi yhdellä sijoittuen lopulta 2:ksi.
Kaudella 2011-2012 HyPo sijoittui runkosarjassa 2:ksi päästen näin pelaamaan pudotuspeleihin ja noususta Naisten SM-sarjaan. Sarjan 1:ksi sijoittunut BC Nokia sai suoraan SM-sarja paikan voittamalla runkosarjan. Ensimmäisen välierä vastustajan Helmi Capitalsin HyPo voitti otteluvoitoin 3-1 samoin kuin toisessa välierä parissa Turun Riento voitti Puhuttaret. Loppuottelusarjan HyPo vei Rientoa vastaan 3-0 ansaiten näin paikan Naisten SM-sarjassa seuraavaksi kaudeksi.
Naiset > 2012-2013 ja 2013-2014

Naiset nousivat kaudeksi 2012-2013 Naisten Korisliigaan, mutta matka jäi sillä erää yhden kauden mittaiseksi. Joukkue sijoittui viimeiseksi 11 joukkueen sarjassa 3 voitolla ja 27 tappiolla tippuen näin takaisin 1.divisioonaan toisen sarja nousia BC Nokian kanssa.
Kaudella 2013-2014 ponteva pelasi jälleen 1.divisioonan finaaleissa häviten kuitenkin Vimpelin Vedolle otteluvoitoin 0-3. Näin ollen Veto ansaitsi paikan sarjapaikkaa ylempänä. Kuitenkin ennen kauden 2014-2015 alkua Kerava ja HoNsU luopuivat liigapaikoistaan ja liigaan nostettiin HyPo ja Pyrintö.
Naiset > 2014-2015

Naisten Korisliiga-kausi 2014–2015 lähti käyntiin HyPolla ensimmäistä kertaa uuden nimen alla vanhan Naisten SM-sarjan vaihduttua Naisten Korisliigaksi edelliskautena.
Joukkue vahvistui usealla pelaajalla saaden riveihinsä Suomen naisten koripallomaajoukkueessa pelanneita pelaajia mm. Taru Tuukkasen, Laura Saarisen, Kaisa Höökin sekä Anni Mäkitalon. Myös edelliskauden Vuoden kehittynein pelaaja- palkinnon voittanut  Titta-Riina Lepistö liittyi joukkueeseen.
Joukkue sijoittui runkosarjassa viidenneksi varmistaen sarjassa pysymisen ja pääsyn pudotuspeleihin. Pudotuspeleissä vastaan asettui Peli-Karhut, joka meni mitalipeleihin otteluvoitoin 3-2 viimeisen ottelun voitolla 77-56.
Naiset > 2015-2016

Kaudella 2015–2016 joukkue vahvistui entisestään maajoukkuepelaajalla Henna Salomaalla sekä ulkomaalaisvahvistuksilla Bria Gossilla (Yhdusvallat) ja Jael Freixanetilla (Espanja).
Joukkue lähti kauteen liikkeelle mitalisuosikin asetelmista; kesällä hankittujen pelaajien ja laajan pelaajarungon ansiosta. HyPo tulikin lopulta viimeisen ja erittäin ratkaisevan runkosarja pelikierroksen jälkeen toiseksi runkosarjassa, päästen näin suoraan 4 parhaan joukkoon. Pudotuspeleissä vastaan asettui ensimmäisenä Forssan Alku. Jännittävien otteiden jälkeen HyPo kuitenkin meni finaalin suoraan 3-0 otteluvoitoin. Toisessa välieräparissa vastakkain olivat Lappeenrannan Catz ja Äänekosken Huima, jonka Catz vei otteluvoitoin 3-0. Finaalisarjassa Catz vei tiukkojen otteiden jälkeen kultaa 3-0 voitoin. Kulta oli Catzille 5 peräkkäinen ja pronssia voitti Huima. Hopea oli Pontevalle seuran ensimmäinen aikuisten pääsarjatason mitali.
Naiset > 2016-2017

Kausi 2016-2017 lähti liikkeelle uudella valmentajalla, kun kaksi edellistä kautta valmentanut Tero Niskanen sai seuraajakseen Miikka Sopasen. Joukkueeseen saatiin myös Bria Gossin seuraksi toinen ulkomaalaisvahvistus Darius Faulk (Yhdysvallat). Kausi lähti käyntiin voitokkaasti joukkueen voittaen joulutaukoon mennessä 12 ottelua 14:stä.
Darius Faulk joutui lähtemään takaisin Yhdysvaltoihin henkilökohtaisista syistä ennen kevätkauden alkua, mutta joukkue sai lisäystä Euroopan kentiltä palanneista maajoukkueessakin pelanneista Meral Bedterdinistä ja seuran omasta kasvatista Anni Jämsästä. 27.01 tiedotettiin, että Naisten maajoukkueen pitkäaikainen vakiokasvo Niina Laaksonen palaa korisliiga kentille puolentoista vuoden jälkeen seuranaan HyPo.
Icon

| Icon Paradise Lost |
| --- | --- | --- |

Studioalbumin tiedot
 Äänitetty : Jacobs Studios/Townhouse Studios, kesäkuu 1993 – heinäkuu 1993
 Julkaistu: 28. syyskuuta 1993
 Tuottaja(t): Simon Efemey
 Tyylilaji: doom metal, goottimetalli
 Kesto: 50.26
 Levy-yhtiö: Music for Nations
Paradise Lostin muut julkaisut
| Shades of God 1992 | Icon 1993 | Draconian Times 1995 |
Icon on englantilaisen Paradise Lost -yhtyeen neljäs studioalbumi vuodelta 1993. Yhtyeen musiikillinen linja oli muuttunut vähitellen vuosien mittaan death metalista tummasävyiseksi gootti/doom-metaliksi, ja Icon-albumilla laulaja Nick Holmes hylkäsi lopullisesti death metal -murahtelun, laulaen matalasti mutta puhtaasti.
Yhtye vieraili Icon-kiertueellaan Suomessa, esiintyen Helsingissä 27. lokakuuta 1993 ja 1. maaliskuuta 1994.
Kappaleista Widow, True Belief ja Embers Fire tehtiin myös videot. Yhtye julkaisi helmikuussa 1994 myös EP:n "Seals the Sense".
Kappaleet

Sävellykset ja sanoitukset: Nick Holmes ja Greg Mackintosh.
Embers Fire – 04.44
Remembrance – 03.26
Forging Sympathy – 04.43
Joys of the Emptiness – 03.29
Dying Freedom – 03.43
Widow – 03.04
Colossal Rains – 04.35
Weeping Words – 03.50
Poison – 03.00
True Belief – 04.30
Shadow Seasons – 04.55
Christendom – 04.30
Deus Misereatur – 01.57
Kokoonpano

Nick Holmes – laulu
Greg Mackintosh – kitara
Aaron Aedy – kitara
Steve Edmondson – basso
Matthew Archer – rummut
Kokoonpano > Vierailijat

Andrew Holdsworth – koskettimet
Denise Bernard – naislaulu
Styrolouge – kansitaiteen suunnittelu ja toteutus
Matt Anker – valokuvaus
Seals the Sense -EP

Julkaisija: Music For Nations
Julkaisupäivä: 21. helmikuuta 1994
Kokonaispituus: 21:25
Embers Fire 04:44
Sweetness 05:34
True Belief 04:29
Your Hand In Mine (live) 06:38
Aiheesta muualla

Icon Discogsissa. (englanniksi)
Albumi Icon Encyclopaedia Metallum -sivustolla (englanniksi)
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Iivar Kemppinen

Iivar Kemppinen (26. elokuuta 1908 Ilmee – 13. joulukuuta 1978 Helsinki) oli opettaja ja kansanrunouden ja -kulttuurin tutkija, joka sai professorin arvonimen.
Henkilöhistoria

Iivar Kemppisen vanhemmat olivat maanviljelijä Juho Kemppinen ja Riitta Kemppinen ja puoliso vuodesta 1930 Helvi Pauliina Virtanen. Kemppinen tuli ylioppilaaksi 1944 ja valmistui filosofian kandidaatiksi 1946 ja lisensiaatiksi 1954, jolloin hän myös väitteli filosofian tohtoriksi. Opettajan tutkinnon Kemppinen suoritti Sortavalan seminaarissa jo ennen ylioppilaaksi tuloaan. Kemppinen toimi kansakoulunopettajana Pyhtäällä 1932–1936, Säkkijärvellä 1937–1938, Lappeenrannassa 1938–1945 ja Helsingissä vuodesta 1945.  Lapinlahden koulun johtajana Helsingissä hän toimi 1965–1972. Kemppinen oli Helsingin yliopiston suomalaisen ja vertailevan muinaisrunouden tutkimuksen dosentti vuodesta 1972. Kansankulttuurin tutkijana Kemppinen paneutui erityisesti karjalaiseen kansankulttuuriin.
Julkaisuja

Sulhonsa kylvettäjä: vertaileva kansanrunoudentutkimus, 1946
Lady Isabel and the False Knight, 1954 (väitöskirja)
Suomalaisten muinaisrunojen Pohjola, 1956
Lunastettavan neidon balladi, 1957
Johdatus muinaissuomalaiseen mytologiaan: vertaileva tutkimus, 1957
Suomalaisten muinaisrunojen dioskurit, 1957
Suomalaisten muinaisrunojen kosmogonia, 1957
Suomalaisten muinaisrunojen ylösnousemususko, 1957
Suomalainen mytologia, 1960
Keskikarjalaiset talonpoikaishäät: käsikirjoitus televisiosovitusta varten, 1963
Pähkinäsaaren rauhan raja Ilmeellä, 1964
Arhippa Perttusen runot: Arhippa Perttusen esittelyn ja selitykset, 1965
Haudantakainen elämä: karjalaisen muinaisuskon ja vertailevan uskontotieteen valossa, 1967
Kalevalainen perinne, 1969, julkaisussa Itä-Suomi on erilainen, ss. 50–60
Sortavalan seminaarin historia, 1969
Itä-Suomen seminaari 1945–1970: Juhlajulkaisu, 1970, J. N. Mikkola, Antti Henttonen, Iivar Kemppinen, Toivo Sivonen
Hiitolan kylähistoria, 1972, IIvar Kemppinen, Tauno Pohjolainen
Valamo: historiaa ja kuvia Laatokan luostarisaarelta, 1973
Kadonnut Karjala: karjalaisen talonpoikaiskulttuurin pääpiirteet, 1977
Hugo: Peikkometsän taika

| Hugo: Peikkometsän taika |
| --- | --- |

Kehittäjä:  Krea Medie
Julkaistu:  27. marraskuuta 2009 Nintendo DS 4. helmikuuta 2010
Lajityyppi:  tasohyppely
Pelimuoto:  yksinpeli
Ikäluokitus:  PEGI: 3
Alusta:  PlayStation 2, Wii, Nintendo DS, Microsoft Windows
Jakelumuoto:  DVD, optinen levy, pelimoduuli
Lisää peliartikkeleitaVideopelien teemasivulla
Infobox OK       : 
Hugo: Peikkometsän taika (engl. Hugo: Magic in the Troll Woods) on Krea Medien kehittämä videopeli, joka julkaistiin Microsoft Windowsille, Nintendo DS:lle, PlayStation 2:lle ja Wiille vuonna 2009. Hugo pelastaa maailmaa taistelemalla pahaa-aavistamattomaa noitaa vastaan, joka on lumonnut metsän eläimet hirveän näköisiksi, joten Hugon on muutettava metsän eläimet takaisin normaaleiksi. Peli on Hugon ensimmäinen peli, joka julkaistiin Agent Hugo: Hula Holidayn jälkeen.
Hugo
| 0 | 1 | 2 | 3 | 4 |
| --- | --- | --- | --- | --- |
Klassikkopelit: PC: Hugo Classic • Hugo Viidakkoseikkailu • Hugo Talvipelit PlayStation: Hugo • Hugo 2
Opetuspelit: Hugo Taikatammi • Hugo Taikamatka • Hugo Taikajuoma • Hugo Taikavuoristorata • Hugo ja meren eläimet • Hugo ja savannin sankarit • Hugo ja luonnonvoimat • Hugo avaruudessa
2000–2005: Hugo ja kadonneet jalokivet • Hugo: Musta timanttikuume • Hugo sammakkojahdissa • Hugo: Ilkeä peili • Hugo Bukkazoom! • Hugo Palloralli • Hugo Runamukka • Hugo: CannonCruise • Hugo Penguin Battle
Agent Hugo: Agent Hugo • Agent Hugo: RoboRumble • Agent Hugo: Lemoon Twist • Agent Hugo: Hula Holiday
2009-2010: Hugo: Peikkometsän taika • Hugo: Tornin arvoitus • Hugo: Ensimmäiset merkit
Mobiilipelit: Hugo Retro Mania • Hugo Troll Race • Hugo Troll Wars • Hugo World • Ronaldo & Hugo: Superstar Skaters • Hugo Troll Race 2
Hyvänlaatuinen asentohuimaus

Hyvänlaatuinen asentohuimaus johtuu sisäkorvan tasapainoelimen toiminnan häiriöstä. Sen oireena on toistuva pään asennon muutoksiin liittyvä huimaus. Asentohuimaus on melko yleinen ikääntyvien ongelma. Hankalista oireista huolimatta hyvänlaatuinen asentohuimaus ei ole aivoverenvuodon, kasvaimen tai muun vakavan sairauden merkki.
Oireita

On arvioitu, että noin neljäsosa väestöstä kokee erilaisia huimausoireita. Jatkuvaa tai yli vuoden ajan toistuvaa huimausta potee noin 15 % huimauspotilaista.
Hyvänlaatuisen asentohuimauksen oireita ovat
Huimaus: tavallisesti kiertävän liikkeen tuntu, joka vaikeuttaa tasapainon ylläpitoa
Huimaus kestää usein vain muutamia sekunteja tai minuutin ajan pään asentomuutoksen jälkeen
Huimauksen tunne liittyy yleensä pelkästään pään asennon muutoksiin
Myös pahoinvointi ja oksentelu ovat mahdollisia oireita
Näköhäiriöt: pään liikkeitä voi seurata lyhytaikainen silmävärve eli nystagmus. Se voi vaikeuttaa esimerkiksi lukemista tai tietokoneen näytön katselemista. Silmävärve on silmän nopeaa edestakaista, tahdosta riippumatonta liikettä tai värinää
Huimauksen ohella potilaalla voi olla liikkuessa myös esimerkiksi eräänlainen kelluva tunne.
Huimausta aiheuttavia liikkeitä voivat olla
Pään kallistaminen sivulle, ylös tai alas
Kyljeltä toiselle kääntyminen makuuasennossa
Muut pään asennon muutokset
Jos huimaukseen liittyy jäsenten puutumista tai heikkoutta, potilas on toimitettava lääkäriin tarkempia tutkimuksia varten. Samoin jos oireet ovat voimakkaita, kannattaa niiden ilmetessä ensimmäistä kertaa käydä lääkärissä, jotta mahdolliset muut huimauksen syyt voidaan sulkea pois. Lääkärin tekemässä tutkimuksessa ei tarvita laboratorio- tai konetutkimuksia.
Oireiden syy

Hyvänlaatuinen asentohuimaus johtuu sisäkorvan tasapainoelimen toiminnan häiriöstä. Tasapainoelimessä on kolme kaarikäytävää, joiden sisältämä neste liikkuu vatupassin nesteen tavoin, kun päätä kallistetaan. Kaarikäytävät kaartuvat kolmessa toisiinsa nähden kohtisuorassa tasossa, minkä vuoksi ne havaitsevat eri suuntiin suuntautuvaa liikettä.
Joskus johonkin kaarikäytävään muodostuu sakkaa, joka muuttaa tasapainoon liittyviä aistimuksia. Keskushermosto ei kuitenkaan saa vastaavia signaaleja toisesta sisäkorvasta. Ristiriita eri puolilta tulevien aistimusten välillä aiheuttaa keskushermostolle tulkintaongelman, ja se koetaan huimauksena.
Yleensä sakkaa kertyy taaempaan (posterioriseen) kaarikäytävään, sillä siitä sakka ei pääse poistumaan itsestään niin helposti kuin kahdesta muusta (ylemmästä ja horisontaalisesta) kaarikäytävästä. Sakka on kaarikäytävässä olevaa nestettä painavampaa, joten sitä voidaan poistaa kallistamalla päätä sopivilla liikesarjoilla.
Hyvänlaatuisen asentohuimauksen hoito

Hyvänlaatuinen asentohuimaus korjaantuu ajan myötä itsestään. Toipumista voi kuitenkin nopeuttaa liikesarjoilla, joka poistaa kaarikäytävään kertynyttä sakkaa. Tavallisimmin ongelma on taimmassa kaarikäytävässä, ja riippuen huimauksen lähteestä kannattaa käyttää hieman erilaisia harjoitteita. Tunnetaan Brand-Daroffin, Epleyn ja Semantin manööverit.
Hyvänlaatuiseen asentohuimaukseen ei ole parantavaa lääkehoitoa. Tasapainoelimeen vaikuttavista huimauslääkkeistä saattaa olla enemmän haittaa kuin hyötyä, mutta huimaukseen liittyvää pahoinvointia voidaan lievittää pahoinvointilääkkeillä. Vain hyvin harvoin saatetaan harkita kirurgisia operaatioita.
Aiheesta muualla

VEDA (Arkistoitu – Internet Archive). Aihetta käsittelevät englanninkieliset verkkosivut.
Benign Positional Vertigo. Englanninkielinen yleisesitys.
Dizzytimes.com. Huimauspotilaiden sivusto.
Hyvänlaatuinen asentohuimaus. VSSHP:n ohjepankki (Arkistoitu – Internet Archive). Liikesarja, joka edistää sakan poistumista oikean sisäkorvan posteriorisesta kaarikäytävästä, ja suomenkieliset ohjeet.
Sisäkorvan tasapainoelin ja sen kaarikäytävät.
Hongkongin yliopisto

| Hongkongin yliopisto> 香港大學 / 香港大学 |
| --- | --- |
 Hongkongin yliopistoa (Eliot Hall & Meng Wah Complex).
 engl. University of Hong Kong 
Perustettu:  1911
Tyyppi:  julkinen
Kansleri:  Carrie Lam
Sijainti:   Hongkong,  Kiina
Sivusto:  www.hku.hk
Hongkongin yliopisto (kiin.: 香港大學; Jyutping: Hoeng1gong2 Daai6hok6; pinyin: Xiānggǎng Dàxué; engl.  University of Hong Kong, lyh. HKU) on vuonna 1911 perustettu, Hongkongissa toimiva julkinen yliopisto.
Yliopiston kanslerina toimii automaattisesti Hongkongin hallintojohtaja.
Hongkongin yliopisto on eräs Aasian arvostetuimpia yliopistollisia oppilaitoksia. Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Hongkongin yliopiston sijalle 101.–150. maailmassa. Se oli tässä vertailussa Hongkongin korkeatasoin yliopisto. Toiseksi parhaaksi AWRU arvioi Hongkongin kiinalaisen yliopiston, joka ylsi maailmanlistan jaettuun 151.–200. sijan luokkaan.
Aiheesta muualla

Kuvia tai muita tiedostoja aiheesta Hongkongin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Hong Kong
Käännös suomeksi
If (vakuutusyhtiö)

| If P&C Insurance Holding Ltd (publ) |
| --- | --- |

Perustettu:  1999
Toimitusjohtaja:  Morten Thorsrud
Kotipaikka:  Tukholma, Ruotsi
Toiminta-alue:  Pohjoismaat Baltia
Toimiala:  vakuutusyhtiö
Henkilöstö:  7900 (2021)
Emoyhtiö:  Sampo
Kotisivu:  if.fi
Infobox OKVirheellinen NIMI-arvo: 
If on ruotsalainen vakuutusyhtiö, jolla on toimintaa Suomessa, Ruotsissa, Norjassa, Tanskassa ja Baltian maissa. Ifissä työskentelee noin 7900 työntekijää. If kuuluu Sampo-konserniin. Ifin toimitusjohtaja on Morten Thorsrud.
Ifin nimi tulee englannin sanasta if 'jos'.
Historia

If perustettiin vuonna 1999 yhdistämällä ruotsalaisen Skandian ja norjalaisen Storebrandin vahinkovakuutustoiminnot. Vuonna 2000 yhtiö perusti Suomeen sivuliikkeen. Vuonna 2002 yhtiöön liitettiin suomalaisen Sammon vahinkovakuutus. Vuonna 2004 Skandia ja Storebrand myivät kaikki Ifin osakkeensa Sammolle. Sen myötä If siirtyi kokonaan Sammon omistukseen. If vakuuttaa kumppaninsa Keskinäisen Vakuutusyhtiö Kalevan kanssa lähes 1,5 miljoonaa ammattiliittojen ja järjestöjen jäsentä.[lähde? ]
Marraskuussa 2012 If osti vakuutusyhtiö Trygin Suomen liiketoiminnan. Samalla If solmi mittavan yhteistyösopimuksen Nordean kanssa. Nordea myy Ifin vahinkovakuutuksia henkilöasiakkailleen osana pankkipalveluitaan konttoriverkostossa ja internetissä Suomessa, Ruotsissa ja Baltian maissa.[lähde? ]
Lokakuussa 2017 Ifin Suomen liiketoiminnasta vastannut yhtiö If Vahinkovakuutusyhtiö Oy on sulautettu ruotsalaiseen emoyhtiöön If P&C Insurance Holding Ltd (publ). Suomessa If toimii emoyhtiön sivuliikkeenä (If Vahinkovakuutus Oyj, Suomen sivuliike).
Liiketoiminta-alueet

Ifin liiketoiminta on jaettu kolmeen liiketoiminta-alueeseen: henkilöasiakkaat, yritysasiakkaat ja suurasiakkaat. Baltia on erillinen liiketoiminta-alue. If tarjoaa kuluttaja-asiakkailleen muun muassa auto-, koti-, matka-, eläin- ja henkilövakuutuksia.[lähde? ]
Johtajavaihdokset

Keväällä 2019 Morten Thorsrud aloitti Ifin toimitusjohtajana. Hänen edeltäjänsä oli Torbjörn Magnusson (2002–2019), joka siirtyi Nordean hallituksen puheenjohtajaksi. Magnusson aloitti Sammon konsernijohtajana vuoden 2020 alussa.
Aiheesta muualla

Ifin verkkosivut
Suomalaiset vakuutusyhtiöt
| --- | --- |
Vahinkovakuutus:  Alandia • Fennia • If • LähiTapiola • Pohjola Vakuutus • Pohjantähti • Suomen Vahinkovakuutus • Turva • Ömsen
Henkivakuutus:  Aktia • Alandia • Sp-Henkivakuutus • Fennia • Kaleva • LähiTapiola • Mandatum Life • Nordea • Pohjola Vakuutus
Eläkevakuutus:  Elo • Ilmarinen • Varma • Veritas
Erityisvakuutus:  Garantia
Ifin Suomen konttori Espoon Keilaniemessä 2021.